nvidia/miracl-vision huggingface dataset:
कुँवर सिंह

यह इस पृष्ठ का "देखा हुआ" स्तर तक पुनरीक्षित अवतरण है कुंवर सिंह (13 नवंबर 1777 - 26 अप्रैल 1858) सन 1857 के प्रथम भारतीय स्वतंत्रता संग्राम] के सिपाही और महानायक थे। अन्याय विरोधी व स्वतंत्रता प्रेमी बाबू कुंवर सिंह कुशल सेना नायक थे। इनको 80 वर्ष की उम्र में भी लड़ने तथा विजय हासिल करने के लिए जाना जाता है। वीर कुंवर सिंह का जन्म 13 नवम्बर 1777 को बिहार के भोजपुर जिले के जगदीशपुर गांव के एक क्षत्रिय जमीनदार परिवार में हुआ था। इनके पिता बाबू साहबजादा सिंह अंग्रेजी सरकार के प्रति विश्वासपात्र बने जिसके कारण उन्हें भोजपुर जिले की जमींदारी मिली थी। उनके माताजी का नाम पंचरत्न कुंवर था. उनके छोटे भाई अमर सिंह, दयालु सिंह और राजपति सिंह एवं इसी खानदान के बाबू उदवंत सिंह, उमराव सिंह तथा गजराज सिंह नामी जागीरदार रहे तथा अपनी आजादी कायम रखने के खातिर सदा लड़ते रहे।   1857 में अंग्रेजों को भारत से भगाने के लिए हिंदू और मुसलमानों ने मिलकर कदम बढ़ाया। मंगल पांडे की बहादुरी ने सारे देश में विप्लव मचा दिया। बिहार की दानापुर रेजिमेंट, बंगाल के बैरकपुर और रामगढ़ के सिपाहियों ने बगावत कर दी। मेरठ, कानपुर, लखनऊ, इलाहाबाद, झांसी और दिल्ली में भी आग भड़क उठी। ऐसे हालात में बाबू कुंवर सिंह ने अपने सेनापति मैकु सिंह एवं भारतीय सैनिकों का नेतृत्व किया। 27 अप्रैल 1857 को दानापुर के सिपाहियों, भोजपुरी जवानों और अन्य साथियों के साथ आरा नगर पर बाबू वीर कुंवर सिंह ने कब्जा कर लिया। अंग्रेजों की लाख कोशिशों के बाद भी भोजपुर लंबे समय तक स्वतंत्र रहा। जब अंग्रेजी फौज ने आरा पर हमला करने की कोशिश की तो बीबीगंज और बिहिया के जंगलों में घमासान लड़ाई हुई। बहादुर स्वतंत्रता सेनानी जगदीशपुर की ओर बढ़ गए। आरा पर फिर से कब्जा जमाने के बाद अंग्रेजों ने जगदीशपुर पर आक्रमण कर दिया। बाबू कुंवर सिंह और अमर सिंह को जन्म भूमि छोड़नी पड़ी। अमर सिंह अंग्रेजों से छापामार लड़ाई लड़ते रहे और बाबू कुंवर सिंह रामगढ़ के बहादुर सिपाहियों के साथ बांदा, रीवां, आजमगढ़, बनारस, बलिया, गाजीपुर एवं गोरखपुर में विप्लव के नगाड़े बजाते रहे। ब्रिटिश इतिहासकार होम्स ने उनके बारे में लिखा है, 'उस बूढ़े राजपूत ने ब्रिटिश सत्ता के विरुद्ध अद्भुत वीरता और आन-बान के साथ लड़ाई लड़ी। यह गनीमत थी कि युद्ध के समय कुंवर सिंह की उम्र अस्सी के करीब थी। अगर वह जवान होते तो शायद अंग्रेजों को 1857 में ही भारत छोड़ना पड़ता। इन्होंने 23 अप्रैल 1858 में, जगदीशपुर के पास अंतिम लड़ाई लड़ी। ईस्ट इंडिया कंपनी के भाड़े के सैनिकों को इन्होंने पूरी तरह खदेड़ दिया। उस दिन बुरी तरह घायल होने पर भी इस बहादुर ने जगदीशपुर किले से "यूनियन जैक" नाम का झंडा उतार कर ही दम लिया। वहाँ से अपने किले में लौटने के बाद 26 अप्रैल 1858 को इन्होंने वीरगति पाई।
रिकी पोंटिंग

टेस्ट बल्लेबाज़ी औसत = टेस्ट १००/५० = ५१/६२ टेस्ट सर्वोच्च स्कोर = २५६ स्रोत = http://content-aus.cricinfo.com/ci/content/player/7133.html || 1३७०४ [[{{{तिथि}}}]], [[{{{वर्ष}}}]] के अनुसारस्रोत: [{{{स्रोत}}}] रिकी थॉमस पॉन्टिंग, एओ (जन्म 19 दिसम्बर 1974) को पंटर का उपनाम दिया गया था। एक दिवसीय अंतरराष्ट्रीय क्रिकेट में २००२ से २०११ तक वे ऑस्ट्रेलिया के कप्तान रहे। टेस्ट क्रिकेट में २००४ और २०११ के बीच ऑस्ट्रेलिया की राष्ट्रीय क्रिकेट टीम की उन्होंने कमान सम्भाली. वे ऑस्ट्रेलिया के दिग्गज क्रिकेटरों में माने जाते हैं। वे एक विशेषज्ञ दाएं हाथ के बल्लेबाज थे, साथ ही एक बहुत ही सामयिक गेंदबाज भी. उन्होंने २००३ और २००७ के क्रिकेट विश्व कप की जीत में ऑस्ट्रेलिया का नेतृत्व किया और 1999 के विश्व कप में स्टीव वॉ की विजेता टीम के सदस्य भी रहे। उन्हें आलोचकों द्वारा व्यापक रूप से भारत के सचिन तेंदुलकर और वेस्टइंडीज के ब्रायन लारा के साथ साथ, आधुनिक युग के सर्वश्रेष्ठ बल्लेबाजों में से एक माना जाता है। १ दिसंबर २००६ को उन्होंने पिछले 50 साल में एक टेस्ट बल्लेबाज द्वारा हासिल उत्तम रेटिंग प्राप्त की। २०१० के प्रारम्भ में वे क्रिकइंफो द्वारा पिछले दशक के सर्वोच्च क्रिकेटर चुने गए। वे १०० टेस्ट जीतने वाले इतिहास के पहले और एकलौते खिलाड़ी हैं। 160 से अधिक टेस्ट और 375 एकदिवसीय मैचों में शामिल होने के बाद पोंटिंग टेस्ट और वनडे क्रिकेट में ऑस्ट्रेलिया के प्रमुख रन गणक हैं। वह 13,000 टेस्ट रन बनाने वाले (सचिन तेंडुलकर, राहुल द्रविड़ और जैक कैलिस के साथ) इतिहास के केवल चार खिलाड़ियों में से एक है। वह २००४ और ३१ दिसंबर २०१० के बीच 77 टेस्ट मैचों में 48 जीत के साथ सब समय के सबसे सफल कप्तानों में से एक हैं। एक खिलाड़ी के रूप में, रिकी पोंटिंग 107 टेस्ट जीतों में शामिल रहे। पोंटिंग का 262 जीतों के साथ एक खिलाड़ी के रूप में सबसे अधिक जीतों में शामिल होने का अंतराष्ट्रीय एकदिवसीय क्रिकेट रिकॉर्ड है। 29 नवम्बर २०१२ को रिकी ने संन्यास की घोषणा की। दक्षिण अफ्रीका के खिलाफ पर्थ में खेला जाने वाला श्रंखला का तीसरा और आखिरी मुकाबला उनके अंतराष्ट्रीय कैरियर का आखिरी मुकाबला था। दक्षिण अफ्रीका ने जीत हासिल कर श्रंख्ला अपने नाम करी और रिकी के १७ वर्षीय कैरियर का समापन किया। रिकी ने स्टीव वॉघ द्वारा बनाये ऑस्ट्रेलिया के लिए अधिकतम टेस्ट खेलने के रिकॉर्ड की अपना आखिरी टेस्ट खेलते हुए बराबरी करी। रिकी पोंटिंग 51.85 के टेस्ट बल्लेबाजी औसत के साथ 3 दिसम्बर 2012 को संन्यास लेते हुए क्रिकेट से दूर हुए. उन्होंने दुनिया भर में क्रिकेट खेलना जारी रखा। मुम्बई इंडियंस ने २०१३ आईपीएल के लिए रिकी को अपना कप्तान घोषित किया तथा उस वर्ष की आईपीएल प्रतियोगिता जीती। मार्च 2013 में रिकी कैरेबियाई प्रीमियर लीग के लिए पहले अंतरराष्ट्रीय मताधिकार खिलाड़ी के रूप में घोषित हुए. नॉट्स के खिलाफ सरे के लिए अपनी अंतिम प्रथम श्रेणी पारी में उन्होंने एक शानदार नाबाद १६९ रन बनाये तथा इसके साथ ही अपने प्रथम श्रेणी कैरियर को ८२ शतकों के साथ अलविदा कहा. इसके बाद उन्होंने हर तरह के क्रिकेट से संन्यास ले लिया। रिकी को 2002 में स्टीव वॉ के बर्खास्त होने के बाद वनडे टीम की कप्तानी मिली। एकदिवसीय मैचों में उन्हें कप्तान के रूप में प्रारंभिक सफलता वी. बी. त्रिकोणीयी श्रंखला २००२-०३ के फाइनल में इंग्लैंड को हरा कर प्राप्त हुई। उनकी असली परीक्षा २००३ के विश्व कप में हुई। शेन वॉर्न टूर्नामेंट शुरू होने से पहले ही एक डोपिंग परीक्षण में सकारात्मक पाए गए जिसके बाद वे वापस भेज दिए गए। इसके बावजूद ऑस्ट्रेलिया निरंतरता से खेलते हुए विश्व विजेता बना। भारत के खिलाफ फाइनल में 140 रन बनाते हुए रिकी ने ८ चक्के लगाए
संगीत सम्राट तानसेन

संगीत सम्राट तानसेन १९६२ में बनी हिन्दी भाषा की फिल्म है। uhkg
अकेली मत जाइयो (1963 फ़िल्म)

अकेली मत जइयो १९६३ में बनी हिन्दी भाषा की फिल्म है।
मेरे महबूब

मेरे महबूब 1963 में बनी हिन्दी भाषा की फिल्म है। इसका निर्देशन एच॰ एस॰ रवैल ने किया है और इसमें राजेन्द्र कुमार, साधना, अशोक कुमार, निम्मी, प्राण, जॉनी वॉकर और अमीता हैं। यह फिल्म एक बड़ी हिट बनी और 1963 में बॉक्स ऑफिस पर नंबर एक स्थान पर रही। यह एक मुस्लिम सामाजिक फिल्म है और इसने अलीगढ़ मुस्लिम विश्वविद्यालय और पारंपरिक लखनऊ से एक पृष्ठभूमि तैयार की है। प्रसिद्ध गीत "मेरे महबूब तुझे मेरी" को विश्वविद्यालय हॉल में फिल्माया गया था और एक-दो स्थानों पर, विश्वविद्यालय देखा जा सकता है। अलीगढ़ मुस्लिम विश्वविद्यालय में पढ़ते समय, अनवर हुसैन (राजेन्द्र कुमार) को एक बुर्के वाली महिला से प्यार हो जाता है और वह उसे अपने दिमाग से निकाल नहीं पाता है। लखनऊ के रास्ते में, वे नवाब बुलंद अख्तर चंगेज़ी (अशोक कुमार) से मिलते हैं। कुछ दिनों बाद वो उनसे फिर मिलने जाते हैं ताकि उनके प्रभाव का उपयोग करके एक पत्रिका में अनवर के लिए संपादक की नौकरी हासिल की जा सकें। नवाब तब अनवर से अपनी बहन, हुस्ना (साधना) को कुछ कविता सिखाने की कहता है। जिसके लिये वह सहमत हो जाता है और अंततः उसे पता चलता है कि वह ही वो बुर्के वाली महिला है। दोनों एक-दूसरे के प्यार में पड़ जाते हैं और नवाब इस गठबंधन को सहमति दे देते हैं, भले ही अनवर गरीब जीवनशैली जी रहा है। औपचारिक सगाई समारोह होता है और जल्द ही शादी संपन्न होनी होती है। कर्ज में डूबे हुए नवाब को इस बात का एहसास नहीं है कि जल्द ही वह अनवर को एक वेश्या, नजमा की संगति में पाएंगे; और उन पर अमीर मुन्ने राजा से हुस्ना की शादी करने के लिए दबाव डाला जाएगा। वह नवाब की हवेली के साथ-साथ सामानों को नीलाम करने के लिए पूरी तरह तैयार है। सभी गीत शकील बदायूँनी द्वारा लिखित; सारा संगीत नौशाद द्वारा रचित।
एक सपेरा एक लुटेरा

एक सपेरा एक लुटेरा 1965 में बनी हिन्दी भाषा की फिल्म है। इसमें फ़िरोज़ ख़ान एवं कुमकुम मुख्य कलाकार हैं। संगीत उषा खन्ना द्वारा है और गीतों के बोल असद भोपाली ने लिखें हैं। यह फिल्म फ़िरोज़ ख़ान की शुरुआती हिट फिल्मों में से एक है। सुंदरगढ़ के लालची राजकुमार ने अपने पिता को मार डाला ताकि वह सिंहासन को पा सके। उसने अपने पुत्र को शाप दिया कि वह भी अपने बेटे के हाथों मारा जाएगा। राजकुमार को ताज पहनाया जाता है, उसकी शादी हो जाती है और उसकी पत्नी गर्भवती हो जाती है। वह अपने बच्चे की हत्या करने की योजना बनाता है, ताकि उसके पिता के अभिशाप को खत्म किया जा सके। उसकी पत्नी जुड़वाँ बच्चों को जन्म देती है, जिनमें से एक को उसके साथ छोड़ दिया जाता है और दूसरे को जंगली जानवरों द्वारा खाये जाने के लिये छोड़ दिया जाता है। महल में बड़ा हुआ बच्चा विजय प्रताप सिंह (फ़िरोज़ ख़ान) बनता है। जंगल में छोड़ा गया व्यक्ति को सपेरों द्वारा बचाया जाता है और उसका नाम मोहन है। जहां विजय बिगड़ैल और दमनकारी बन जाता है, मोहन ईमानदार है और गांव की लड़की राधा से प्यार करता है। दोनों शादी करना चाहते हैं, लेकिन राधा के माता-पिता उसकी शादी कहीं और तय कर देते हैं और दोनों भाग के शादी करने का फैसला करते हैं। ग्रामीण मोहन के साथ राधा को देख लेते हैं, लेकिन वह इस बात से इनकार करता है और उसे समुदाय से भगा दिया जाता है। वह सुंदरगढ़ की ओर जाता है, जहां उसे पता चलता है कि राजकुमार उसका हमशक्ल है और यह विजय ही था जिसने राधा का अपहरण किया था। तरह-तरह के भेस ग्रहण करते हुए, वह उसे विजय के चंगुल से मुक्त करता है। लेकिन ऐसे वो पकड़ा जाता है, उसे पीटा जाता है, यातना दी जाती है और भूमिगत दफन कर दिया जाता है। वह भागने में सफल होता है और राधा से संपर्क करता है। लेकिन उसे झटका लगता जब वह विजय की पत्नी होने का दावा करती है। सभी गीत असद भोपाली द्वारा लिखित; सारा संगीत उषा खन्ना द्वारा रचित।
राजा और रंक (1968 फ़िल्म)

राजा और रंक 1968 में बनी हिन्दी भाषा की फिल्म है। यह फिल्म जुड़्वा भाईयों के कहानी पर बनने वाले फिल्मों की कडी की एक और फिल्म है।Eäò¶É´É
पगला कहीं का

पगला कहीं का 1970 में बनी हिन्दी भाषा की फिल्म है। यह शक्ति सामंत द्वारा निर्देशित है। इसमें शम्मी कपूर, आशा पारेख, हेलन और प्रेम चोपड़ा हैं। इन चारों ने इससे पहले बहुत बड़ी हिट फिल्म, तीसरी मंज़िल (1966) में अभिनय किया था। यह फिल्म मोहम्मद रफी के अमर गीत "तुम मुझे यूँ भुला ना पाओगे" के लिए जानी जाती है। इसके अतिरिक्त, गीत "मेरी भैंस को डंडा क्यों मारा" भी क्लासिक बन गया है। फिल्म का संगीत शंकर जयकिशन द्वारा दिया गया है। जब सुजीत (शम्मी कपूर) छह साल का था, अपने पिता अजीत को पागलखाने में मिलने के बाद उसको मानसिक परेशानी होने लगी थी। इसके बाद, वह परेशानी में पड़ता रहता है और अनाथालय से भी भाग जाता है। वर्षों बाद, संगीतकार और गायक, श्याम (प्रेम चोपड़ा), सुजीत को सड़क के किनारे गाता हुआ पाता है। वह उसे एक नाइट क्लब में गायक के रूप में रखने का फैसला करता है। यहीं पर सुजीत की मुलाकात नर्तकी जैनी (हेलन) से होती है और दोनों एक दूसरे के प्यार में पड़ जाते हैं। जब वे शादी करने की अपनी योजना की घोषणा करते हैं, तो यह बात नाइट क्लब के मालिक मैक्स (के एन सिंह) को नागवार गुजरती है। एक बहस होती है और मैक्स बंदूक निकालता है। इसमें श्याम मैक्स को मार देता है। सुजीत ये खून अपने ऊपर लेने का फैसला करता है और उसे पुलिस द्वारा गिरफ्तार कर लिया जाता है। फांसी से बचने के लिए, वह पागलपन का नाटक करता है और मानसिक अस्पताल में भर्ती करने का आदेश दिया जाता है। वहाँ, उसे डॉ. शालिनी (आशा पारेख) की देखभाल के तहत रखा जाता है। उसे लगभग एक साल बाद छुट्टी दे दी जाती है। वह जैनी और श्याम की सगाई की पार्टी के समय पर नाइट क्लब में लौटता है। इस विश्वासघात पर वह चकित रह जाता है। भ्रमित होकर और गुस्से में, वह वास्तव में पागल हो जाता है। उसे फिर से उसी अस्पताल में भर्ती किया जाता है। लेकिन इस बार उनके ठीक होने की संभावना बहुत कम है। सभी शंकर-जयकिशन द्वारा संगीतबद्ध।
बल्लेबाज़

क्रिकेट के खेल में गेंद को बल्ले से मारने वाले खिलाड़ी को बल्लेबाज कहा जाता है। और यह क्रिया या कला बल्लेबाजीकहलाती है।जो खिलाड़ी गेंद पर प्रहार करते समय अपने बायें हाथ का मुख्यत: सहारा देता है। वह बायें हाथ का बल्लेबाज माना जाता है। इसके विपरीत जो खिलाड़ी गेंद पर प्रहार करते समय अपने दायें हाथ का मुख्यत: सहारा देता है। वह दायें हाथ का बल्लेबाज माना जाता है। बाएं हाथ के बल्लेबाज है
गेहूं का ज्वारा

जब गेहूं के बीज को अच्छी उपजाऊ जमीन में बोया जाता है तो कुछ ही दिनों में वह अंकुरित होकर बढ़ने लगता है और उसमें पत्तियां निकलने लगती है। जब यह अंकुरण पांच-छह पत्तों का हो जाता है तो अंकुरित बीज का यह भाग गेहूं का ज्वारा कहलाता है। औषधीय विज्ञान में गेहूं का यह ज्वारा काफी उपयोगी सिद्ध हुआ है। गेहूं के ज्वारे का रस कैंसर जैसे कई रोगों से लड़ने की क्षमता रखता है। गेहूं के ज्वारे के रस का सेवन करने के लिए इसे अपने ही हाथों उगाया जाना चाहिए। इसके लिए तस्तरीनुमा दस पात्र की व्यवस्था करें। पात्र में बीज उगने लायक नम दोमट मिट्टी भरें। एक पात्र में पहले दिन स्वस्थ गेहूं का बीज बो दे। उसे उगने तक उसकी देखभाल करें। पानी, धूप आदि की व्यवस्था करते रहें। दूसरे दिन दूसरे पात्र में, तीसरे दिन तीसरे पात्र में....इसी तरह दसवें दिन दसवें पात्र में बीज बोएं। दसवें दिन पहले पात्र में पांच-छह पत्तियों का ज्वारा निकल आएगा। इस ज्वारे को जड़ सहित उखाड़ लें। जड़ की मिट्टी धोकर साफ कर लें। फिर इसमें पांच पत्ती तुलसी, पांच पत्ती पुदीना, पांच दाना काली मिर्च डालकर पीस लें और कपड़े से छानकर रस निकालें। यह रस....हलाता है। इस हरित रक्त को सीधे पी जाएं। पहले दिन पहला पात्र खाली हुआ, उस में नया बीज बो दें। इसी तरह इसका कम से कम इक्कीस दिन उपयोग करें तो लाभ दिखेगा। गेहूं के ज्वारे के रस की तुलनात्मक प्रकृति गेहूं के ज्वार के रस की आण्विक संरचना रक्त के हिमोग्लोबीन से मिलती-जुलती है। दोनों की संचरना में मात्र इतना फर्क है कि रक्त के केंद्र में लौह तत्व यानि एफई रहता है, जबकि गेहूं के ज्वारे के रस के अणु में मैंगनीज यानि एमजी। उपयोग यह हरित रक्त शरीर में रक्त की कमी को पूरा करता है। कई चिकित्सा विशेषज्ञों ने पाया है कि यह ल्यूकेमिया जैसे रोग को नष्ट करने की क्षमता रखता रखता है। कैंसर जैसे घातक रोगों पर विजय पाने में इस रस ने काफी मदद की है। साथ ही यह शरीर के रोग प्रतिरोधक क्षमता को बढ़ाकर शारीरिक क्षमता को बढ़ाता है।
लोथल

लोथल (गुजराती: લોથલ), प्राचीन सिंधु घाटी सभ्यता के शहरों में से एक बहुत ही महत्वपूर्ण बंदरगाह शहर है। लगभग 2400 ईसापूर्व पुराना यह शहर भारत के राज्य गुजरात के भाल क्षेत्र में स्थित है और इसकी खोज सन 1954 में हुई थी। भारतीय पुरातत्व सर्वेक्षण ने इस शहर की खुदाई 13 फ़रवरी 1955 से लेकर 19 मई 1956 के मध्य की थी। लोथल, अहमदाबाद जिले के धोलका तालुका के गाँव सरागवाला के निकट स्थित है। अहमदाबाद-भावनगर रेलवे लाइन के स्टेशन लोथल भुरखी से यह दक्षिण पूर्व दिशा में 6 किलोमीटर की दूरी पर स्थित है। लोथल अहमदाबाद, राजकोट, भावनगर और धोलका शहरों से पक्की सड़क द्वारा जुड़ा है जिनमें से सबसे करीबी शहर धोलका और बगोदरा हैं।लोथल को मिनी हडप्पा के नाम से भी जाना जाता है। लोथल गोदी जो कि विश्व की प्राचीनतम ज्ञात गोदी है, सिंध में स्थित हड़प्पा के शहरों और सौराष्ट्र प्रायद्वीप के बीच बहने वाली साबरमती नदी की प्राचीन धारा के द्वारा शहर से जुड़ी थी, जो इन स्थानों के मध्य एक व्यापार मार्ग था। उस समय इसके आसपास का कच्छ का मरुस्थल, अरब सागर का एक हिस्सा था। प्राचीन समय में यह एक महत्वपूर्ण और संपन्न व्यापार केंद्र था जहाँ से मोती, जवाहरात और कीमती गहने पश्चिम एशिया और अफ्रीका के सुदूर कोनों तक भेजे जाते थे। मनकों को बनाने की तकनीक और उपकरणों का समुचित विकास हो चुका था और यहाँ का धातु विज्ञान पिछले 4000 साल से भी अधिक से समय की कसौटी पर खरा उतरा था। 1961 में भारतीय पुराततव सर्वेक्षण ने खुदाई का कार्य फिर से शुरू किया और टीले के पूर्वी और पश्चिमी पक्षों की खुदाई के दौरान उन वाहिकाओं और नालों को खोद निकाला जो नदी के द्वारा गोदी से जुड़े थे। प्रमुख खोजों में एक टीला, एक नगर, एक बाज़ार स्थल और एक गोदी शामिल है। उत्खनन स्थल के पास ही एक पुरात्तत्व संग्रहालय स्थित हैं जिसमें सिंधु घाटी से प्राप्त वस्तुएं प्रदर्शित की गयी हैं। यह सिंधु सभ्यता का पतन नगर (बंदरगाह) था ये एक प्रमुख बंदरगाह था मुख्य घरों के द्वार मुख्य सङको पर खुलते थे| पश्चिम ऐशिया में व्यापार का प्रमुख केन्द्र | आर एस राव द्वारा उत्खनन किया गया== लोथल की खुदाई ==1957 लोथल से पक्की मिट्टी की नाव का साक्ष्य प्राप्त। होता है तथा सर्वाधिक महत्वपर्ण बंदरगाह लोथल स्थित जवारिय बंदरगाह था 1.एस.आर.राव नेे लोथल को लघुु हड़़पा/लघु मोहनजोदडो़ कहा। लोथल में दोनों नगर एक ही सुरक्षा प्राचीर से घिरा हुआ है | वहाँ बने घरो के दरवाजे सड़क की ओर खुलते है | लोथल से युग्म शवाधान के साक्ष्य मिले है । लोथल एक बन्दरगाह नगर था जहां से गोदीवाड़ा की प्राप्ति हुई है। वह एक लम्बा और चौड़ा फेला हुआ व्यापारिक क्षेत्र है जहाँ से देश विदेश से व्यापार किया जाता था , कई देशो की मुहरे भी प्राप्त हुई , नाप तौल के बाट और तराजू मिले है |
कालवा

कालवा राजस्थान के नागौर जिले की मकराना तहसील का एक प्राचीन एवं ऐतिहासिक स्थल है। यह गांव कालू जी डूङी के नाम पर बसाया गया था। कालू जी के पूत्र का विवाह रूपमती कवर से हूआ था पूत्र का नाम कुंवर महेन्दर जी था। यह गांव करमा बाई की जन्मस्थली होने के कारण प्रसिद्ध है।
बांसवाड़ा

बांसवाड़ा (Banswara) भारत के राजस्थान राज्य के बांसवाड़ा ज़िले में स्थित एक नगर है। यह ज़िले का मुख्यालय भी है, और राजस्थान के दक्षिणी भाग में गुजरात व मध्य प्रदेश राज्यों की सीमा के निकट है। बांसवाड़ा को 18/03/2023 को संभाग घोषित किया गया है।इसे "सौ द्वीपों का नगर" भी कहा जाता है, क्योंकि यहाँ से होकर बहने वाली माही नदी में अनेकानेक से द्वीप हैं।  बांसवाड़ा के आसपास का क्षेत्र अन्य क्षेत्रों की तुलना में समतल और उपजाऊ है, माही बांसवाड़ा की प्रमुख नदी है। मक्का, गेहूँ और चना बांसवाड़ा की प्रमुख फ़सलें हैं। बांसवाड़ा में लोह-अयस्क, सीसा, जस्ता, चांदी और मैंगनीज पाया जाता है। इस क्षेत्र का गठन 1530 में बांसवाड़ा रजवाड़े के रूप में किया गया था और बांसवाड़ा शहर इसकी राजधानी था। 1948 में राजस्थान राज्य में विलय होने से पहले यह मूल डूंगरपुर राज्य का एक भाग था। बांसवाड़ा के पूर्व में प्रतिवेशी पहाड़ियों द्वारा बने एक गर्त में बाई तालाब नाम से ज्ञात एक कृत्रिम तालाब है जो महारावल जगमाल की रानी द्वारा निर्मित बताया जाता है। लगभग 1 किलोमीटर दूर रियासत के शासकों की छतरियां हैं। कस्बे में कुछ हिन्दू व जैन मन्दिर व एक पुरानी मस्जिद भी है। अब्दुल्ला पीर दरगाह निकटस्थ ग्राम भवानपुरा में स्थित है। इस स्थान पर प्रतिवर्ष बोहरा सम्प्रदाय के लोग बड़ी संख्या में एकत्रित होते हैं। माही परियोजना बांध की नहरों में पानी वितरण के लिए शहर के पास निर्मित कागदी पिक-अप-वियर है जो सैलानियों के लिए आकर्षण का मुख्य केन्द्र है।बांसवाडा जिले मे तलवाङा नामक गांव के निकट मंदिर की गदाधर की मूर्ति पर सोलंकी राजा सिद्धराज जयसिंह का लेख है संभवतः यह मूर्ति गुजरात से लायी गयी हो या जयसिंह का संबंध इस प्रांत से रहा हो।
अंतरिक्ष यान

वह यान जो कि अन्तरिक्ष में जाने के काम आता है उसे अंतरिक्ष यान (अंग्रेज़ी: "Spacecraft") कहते हैं। अंतरिक्ष यान एक ऐसा वाहन है जिसे बाहरी अंतरिक्ष में उड़ान भरने और संचालन के लिए डिज़ाइन किया गया है। अंतरिक्ष यान का उपयोग विभिन्न उद्देश्यों के लिए किया जाता है, जिसमें संचार, पृथ्वी अवलोकन, मौसम विज्ञान, नेविगेशन, अंतरिक्ष उपनिवेशीकरण, ग्रहों की खोज और मनुष्यों और कार्गो का परिवहन शामिल है। सिंगल-स्टेज-टू-ऑर्बिट वाहनों को छोड़कर सभी अंतरिक्ष यान अपने आप अंतरिक्ष में नहीं जा सकते हैं, और उन्हें लॉन्च वाहन (वाहक रॉकेट) की आवश्यकता होती है। अन्तरिक्ष यान अनेक कार्यों के लिये उपयोग किये जाते हैं, जिनमें प्रमुख हैं : आवश्यकता और उद्देश्य के अनुसार अन्तरिक्ष यान में बहुत सी उपप्रणालियाँ प्रदान की जाती हैं। कुछ मुख्य प्रणालियाँ ये हैं: निम्नलिखित अन्तरिक्ष यान मानव-सहित यान थे जिनमें से कुछ अब भी सक्रिय विकास की अवस्था में हैं।
रामप्पा मंदिर

रामप्पा मंदिर, जिसे रुद्रेश्वर (भगवान शिव) मंदिर के नाम से भी जाना जाता है, दक्षिण भारत में तेलंगाना राज्य में स्थित एक यूनेस्को विश्व धरोहर स्थल है। यह वारंगल से 66 कि.मी, मुलुगुसे 15 कि.मी,हैदराबाद से 209 कि.मी की दूरी पर स्थित है। यह मुलुगु जिले के वेंकटपुर मंडल के पालमपेट गांव की घाटी में स्थित है। हालांकि अब यह एक छोटा सा गांव है लेकिन 13वीं और 14वीं शताब्दी के काल में इसका एक गौरवशाली इतिहास रहा है। मंदिर के परिसर में उपस्थित एक शिलालेख के अनुसार इसका निर्माण वर्ष 1213 ईस्वी में काकतीय शासक गणपति देव के शासनकाल के दौरान उनके एक सेनापति रेचारला रुद्र देव ने करवाया था। मंदिर एक शिवालय है, जहां भगवान रामलिंगेश्वर की पूजा की जाती है। कथित तौर पर, मार्को पोलो ने काकतीय साम्राज्य की अपनी यात्रा के दौरान इस मंदिर को "मंदिरों की आकाशगंगा का सबसे चमकीला तारा" कहा था। रामप्पा मंदिर 6 फुट ऊंचे तारे के आकार के चबूतरे पर भव्य रूप से खड़ा है। गर्भगृह के सामने के कक्ष में कई नक्काशीदार स्तंभ हैं जिनकी अवस्थिति इस प्रकार रखी गई है कि यह मिलकर प्रकाश और अंतरिक्ष को अद्भुत रूप से जोड़ने का प्रभाव उत्पन्न करते हैं। मंदिर का नाम इसके मूर्तिकार रामप्पा के नाम पर रखा गया है, और शायद यह भारत का एकमात्र मंदिर है जिसका नाम उस शिल्पकार के नाम पर रखा गया है जिसने इसे बनाया था।{{cn}} मंदिर की मुख्य संरचना का निर्माण तो लाल बलुआ पत्थर से किया गया है, लेकिन बाहर के स्तंभों को लौह, मैग्नीशियम और सिलिका से समृद्ध काले बेसाल्ट के बड़े पत्थरों से बनाया गया है। मंदिर पर पौराणिक जानवरों और महिला नर्तकियों या संगीतकारों की आकृतियों को उकेरा गया है, और यह "काकतीय कला की उत्कृष्ट कृतियाँ हैं, जो अपनी महीन नक्काशी, कामुक मुद्राओं और लम्बे शरीर और सिर के लिए विख्यात हैं"। मंदिर को 2019 में यूनेस्को की विश्व धरोहर स्थल की प्रस्तावित "अस्थायी सूची" में "द ग्लोरियस काकतीय मंदिर और गेटवे (गौरवशाली काकतीय मंदिर और प्रवेश द्वार)" के रूप में शामिल किया गया था। प्रस्ताव को 10 सितंबर 2020 को यूनेस्को के समक्ष प्रस्तुत किया गया। 25 जुलाई 2021 को, मंदिर को "काकतीय रुद्रेश्वर (रामप्पा) मंदिर, तेलंगाना" के रूप में विश्व विरासत स्थल के रूप में शामिल किया गया। यह मदिर भारत का 39वां विश्व धरोहर स्थल है
१९८५

1997ग्रेगोरी कैलंडर का एक साधारण वर्ष है।
यश राज फ़िल्म्स

यश राज फ़िल्म्स भारतीय निर्माता - निर्देशक यश चोपड़ा द्वारा स्थापित कंपनी है जो की एक हिंदी फिल्म निर्देशक और निर्माता है। वो पहले अपने भाई के फिल्म कंपनी बर फिल्म्स में काम करते थे और बाद में उन्होंने सन १९७० में अपनी खुद की कम्पनी शुरू की। इनके द्वारा बनाई गयी फिल्मे सन २००४ व २००५ में तीन अच्छी प्रदर्शन करने वाली फिल्मे दे चुकी है। कंपनी मुख्य रूप से हिंदी फिल्मों का निर्माण और वितरण करती है, और भारत के सबसे बड़े फिल्म स्टूडियो में से एक है। सन 2012 में यश चोपड़ा जी के देहांत के बाद से इस फिल्मनिर्माण कंपनी का दारोमदार उनके बेटे आदित्य चोपड़ा सँभालते हैं। 2005 में, अपने प्रारंभिक फिल्म निर्माण के दौरान, यशराज ने उचित फिल्म शूटिंग स्टूडियो स्थापित करने के अवसर का हवाला दिया। उसी वर्ष बाद में, उन्होंने मुंबई शहर में अपना फिल्म निर्माण स्टूडियो बनाया। 2006 में, पहली फिल्म की शूटिंग वाईआरएफ स्टूडियो में एक रोमांटिक थ्रिलर फना थी। स्टूडियो के भीतर शूट की गई कुछ उल्लेखनीय फ़िल्में हैं; कभी अलविदा ना कहना (2006), पार्टनर (2007), तारे ज़मीन पर (2007), दोस्ताना (2008), वांटेड (2009), 3 इडियट्स (2009), दबंग (2010), बॉडीगार्ड (2011), रा.वन ( 2011), अग्निपथ (2012), चेन्नई एक्सप्रेस (2013), जय हो (2014) और पीके (2014)। 20 एकड़ में फैला उच्च तकनीक से सुसज्जित 6 मंजिल का स्टूडियो उनके और उनकी तत्कालीन पत्नी पायल खन्ना द्वारा डिजाइन किया गया था। स्टूडियो को अन्य फिल्मों और टेलीविजन शूट जैसे 10 का दम, सोनी एंटरटेनमेंट के लिए कौन बनेगा करोड़पति, क्या आप पांचवी पास से तेज हैं?, कॉफी विद करण और स्टार इंडिया के लिए सत्यमेव जयते के लिए भी किराए पर लिया जाता है।
भारतीय लोक दल

भारतीय लोक दल भारत में सत्तर के दशक में बना एक राजनैतिक दल था। यह १९७४ में बना था। जिसके संस्थापक चौधरी चरण सिंह थे। इस दल का विलय जनता पार्टी में हो गया था  1980 में जब जनता पार्टी टूटी तो उसमें से कई अन्य राजनैतिक दल बने जिनमें भारतीय जनता पार्टी प्रमुख है। परन्तु चौधरी चरण सिंह जी ने 1984 में अलग दल लोकदल का गठन किया। जो 1974 में बने भारतीय लोक दल का नया जन्म माना गया।
सुप्रिया पाठक

सुप्रिया पाठक हिन्दी एवं मराठी फिल्मों की एक प्रसिद्ध अभिनेत्री हैं।
फ़्राँस्वा फ़ियॉ

फ़्राँस्वा फ़ियॉ (फ़्रांसिसी: François Fillon फ़्हाँस्वा फ़ियॉँ, अन्तर्राष्ट्रीय ध्वन्यात्मक लिपि: [fʁɑ̃.swa fi.jɔ̃]; ले माँ, सार्थ में 4 मार्च 1954 में जन्म) फ़्राँस के पूर्व प्रधानमन्त्री है, जो निकोला सार्कोज़ी से निर्वाचित होगा 17 मई 2007 पर।
मिनट

मिनट समय की एक इकाई है। एक घंटे में ६० मिनट होते हैं। एक मिनट में ६० सैकंड होते हैं।
सेकेंड

सेकेंड (अन्तर्राष्ट्रीय इकाई प्रणाली चिह्न: s) समय की अंतर्राष्ट्रीय मानक इकाई है। अंतर्राष्ट्रीय मानक में समय की अन्य इकाइयाँ सेकेंड की ही व्युत्पन्न हैं। ये इकाइयाँ दस के गुणकों में होती हैं। एक मिलिसेकेंड सेकेंड का एक हज़ारवाँ भाग होता है और 'एक नैनोसेकेंड' सेकेंड का एक अरबवाँ भाग होता है। समय की अधिक प्रयुक्त गैर अंतर्राष्ट्रीय मानक इकाइयाँ जैसे घंटा और मिनट भी सेकेंड पर ही आधारित हैं। मिनट, घंटा और दिन इत्यादि 60 और 24 के गुणकों में बढ़ते हैं। अन्तर्राष्ट्रीय इकाई प्रणाली के अन्तर्गत, सैकण्ड की वर्तमान परिभाषा है:  यह परिभाषा सीज़ियम परमाणु की विराम अवस्था में शून्य कैल्विन पर बनाई गयी है। विराम या आधार अवस्था शून्य चुम्बकीय क्षेत्र में परिभाषित है। सैकण्ड का अन्तर्राष्ट्रीय मानक चिह्न है s (देखें मानक ISO 31-1). 1 अन्तर्राष्ट्रीय सैकण्ड बराबर है: अनुवाद हेतु सामग्री यहाँ उपलब्ध है। }}", Metrologia 38 (2000) 509-529, p. 515.</ref> -->
पैसा

पैसा भारत की राष्ट्रीय मुद्रा रुपया का सौवा हिस्सा है। यह नाम बांग्लादेश, पाकिस्तान, नेपाल में भी है। यह बांग्लादेश के अलावा सभी देशों में रुपये के 1⁄100 भाग होता है। जबकि यह बांग्लादेश में टका इसके 1⁄100 भाग का होता है। १९५७ से १९६४ तक इसे भारत में नया पैसा कहा जाता था। इससे पहले, भारत में एक पैसा एक रुपये का 1⁄64 हिस्सा था। पाकिस्तान में भी यही हाल १९६१ तक था। इस शब्द का उपयोग हिन्दी, फ़ारसी और अन्य भाषाओं में एक मुद्रा के रूप में किया जाता है। यह अरब सागर के द्वारा भारत और पूर्व अफ्रीका के मध्य व्यापार के दौरान उपयोग किया जाता था। ==सन्दर्भ==गुग गी झोप ही